
Versuri despre Maica Domnului 


Maica Domnului lisus 
E Maica Celui de sus, 
Care la noi a venit 
Și lumea a mântuit (Lc. 1, 33). 


Maica Domnului lisus 
Are slavă de nespus, 
Duhul Sfânt o a sfințit 
Peste Dânsa a venit (Lc. 1, 48-49). 


De la Duhul a zămislit 
S-a făcut sălaș sfințit (Mt. 1, 20). 
Puterea Celui Preaînalt 
Peste Dânsa s-a vărsat (Lc. 1, 35). 

Pe Dânsa o a umbrit 
Foarte o a fericit 
Plină de dar s-a făcut (Lc. 1, 28) 
Pe Dumnezeu a născut (Is. 7, 14). 


Plină de dar și mărire 
De slavă și fericire 
A lui Dumnezeu Mireasă 
Preasfântă și preaaleasă. 


A Duhului Sfânt cămară 
În veci Pururea Fecioară 
Maica Domnului Hristos (lez. 44, 1-3) 
Cel Preasfânt și Preafrumos. 


Care lumea a zidit (In 1, 3) 
Cerurile le-a-ntărit (Ps. 32, 6) 
Pamântul a împodobit. 


6 


Versuri despre Maica Domnului 


Cerurile le-a plecat (Ps. 17, 11) 
Și de noi s-a îndurat. 
A venit să pătimească, 
Pe noi să ne mântuiască (In 13, 5). 

Maica Domnului, 
Născătoarea de Dumnezeu 


Maica Domnului a născut 
Pe Emanoil Cel Preasfânt (Is. 7, 14). 
Fiul Celui Preaînalt (Lc. 1, 26-27) 
Dumnezeu adevărat (Lc. 1, 34-35). 


Dacă o maică de împărat 
Se cinstește neapărat, 
Oare câtă cinste are 
Și slavă nemuritoare 


Maica fără de asemănare 
De Dumnezeu Născătoare 
Care pe El L-a născut 
Și Maică 1 s-a făcut. 

Nimeni nu poate a spune 
Slava ei din ceea lume, 
Care la cer a luat 
De la Cerescul Împărat 
De la Hristos Dumnezeu 
Și prea iubit Fiul său. 


Ea Lumina a născut 
Maică a Luminii s-a făcut. 
E Maica Milostivirii 
Ce-a născut Izvorul milei. 

Maica Domnului, pururea-fecioară 


Fecioara cea preacurată 
Este ușa încuiată 
După cum Scriptura spune 
În taina fără de nume (lez. 44, 1-2). 


lezechiel a și văzut 
Atuncea mai demult 
Ușa Domnului cea sfântă 
De Domnul pecetluită (lez. 44, 1-2). 


Nimeni prin ea n-a trecut 
Numai Domnul Cel Preasfânt. 
Prin ea Domnul a intrat 
Și urmă nu a lăsat (lez. 44, 3). 

Cheile nu le-a stricat 
La ieșit și la intrat 
Ca raza ce intră-n casă 
Și plecând urmă nu lasă (Is. 66, 7). 


Vai de cei ce hulesc 
Care hulesc și bârfesc 
Și pe alții înnebunesc 

Zicând că Maica Fecioară 
A născut și-a doua oară 


Și alți copii a avut 
Afară de-ntâiul născut 
Și arată la cei orbi 
La proști și la neghiobi. 


Că Scriptura așa zice: 
N-a cunoscut-o pe ea 

Până când ea a născut 
Pe Fiul întâi născut (Mt. 1, 25). 


Și-apoi a înțelege 
O mare fărădelege 
Că după ce a născut 
Alţi copii a mai avut. 


Dar ca să luați aminte 
Toţi acei fără de minte 
Și să puneţi voi în gând 


Căci cuvântul „până când" 
In Scripturi așa se scrie 
Dar înseamnă veșnicie. 


la vedeți voi în Scriptură 
Cuvântul de-nvăţătură 

Unde Domnul zice așa, 
În Evanghelia Sa: 


„lată, Eu cu voi voi fi 
Până veacurile se vor sfârși” 
Oare nu în veșnicie 
El cu noi are să fie? (| In 5, 8-11) 


Pavel nouă ne vestește 
Arătat proorocește 
Hristos va fi mângâiere 
Tuturor după Înviere 


Noi pe El ÎI vom slăvi 
Pururea cu El vom fi (| Tes. 4, 17). 
Gavriil a vestit Fecioarei (Lc. 1, 28) 

Hristos va fi Împărat mare 

Și a Lui împărăție 
Prea veșnică o să fie (Lc. 1, 33). 


În timpul nehotărât 
Ce nu va avea sfârșit. 

Și în psalmi se zice așa: 
Domnul de-a dreapta va sta 
Până când EI Îţi va pune 
Pe vrăjmașii fără nume 
Ca un așternut preatare 
Sub ale sale picioare. 


Dar după ce îi va pune 
Pe vrăjmași spre periciune 
Domnul oare nu va sta 
În Împărăţia Sa 
De-a dreapta Tatălui Său 
Ca un Fiu și Dumnezeu? 

Câtă nebunie ar fi 
Acestea a le gândi 
Fiindcă în psalmi așa scrie 
„Până când” are să fie. 


Așadar, sectari zeloși 
Și voi, dascăli mincinoși, 
„Până când” de auziţi 
Trebuie să vă treziți. 


Să înțelegeți și să știți 
Ca a Domnului cămară 
Veșnic a rămas fecioară (lez. 44, 2). 


Tatălui a fost Mireasă 
Fiului Maică aleasă 
Și așa în veșnicie 
Pururea are să fie. 

Se mai vede în Scriptură 
Și altă învățătură: 
Saul avu fata lui 
Pe Micol fără de fii (| Împ. 6, 23). 


Și ca ea fii n-a născut 
Până când a și murit. 
Nebunie chiar ar fi 
Dacă noi am socoti 


Că după moarte a născut 
Și copii ar fi avut. 
Fiindcă scrie „până când” 
Trebuie să avem în gând. 


Că așa în Scripturi scrie 
Dar arată veșnicie, 
Căci cum ar mai fi născut 
Ea, după ce a murit? 

Rugul oarecând ardea 
De foc nu se mistuia 
După ce focul a plecat 
EI întreg s-a și aflat (leș. 3, 2). 


Primit-a la zămislire 
Focul Dumnezeirii 
Preasfânta Fecioară 
Și a Duhului cămară. 


Totul pe Ea o a umbrit (Lc. 1, 35) 
Duhul Sfânt peste Ea a venit 
Focul Dumnezeirii a primit 
Dar el nu s-a mistuit. 

În veci a rămas fecioară 
Și a Duhului Sfânt cămară. 


Voi, sectari, așa să știți 
Pe alții să nu smintiți 

Zicând că Sfânta Fecioară 
A născut și a doua oară. 
Această hulă e mare 
Și nu are asemănare 
Că huliți în gura mare 
Cinstea Preasfintei Fecioare 
De Dumnezeu Născătoare (Lc. 1, 49). 


Dar rău vă veți văita 
Și amar veți suspina 
Când pe ea o veți vedea 
La Judecata de Apoi 
Și ea va privi la voi 
Ca o Maică Împărăteasă 
Preasfântă și preaaleasă (Ps. 45, 9). 


Domnul când va judeca 
Ea de-a dreapta Lui va sta 

Cu o mărire prea mare 
Cu slavă nemuritoare 
Și atunci vă va-ntreba 


De ce-aţi hulit-o pe ea? 
Domnul cu mânie mare 
Vă va trimite-n pierzare 
Că a lui Maică aţi hulit 


Și veți merge-n foc cumplit. 

Despre frații și rudeniile Domnului 


Fraţii Domnului au fost 
Veri, nu fraţi ai lui Hristos. 


În Scriptură nu se scrie 
Că a lui Cleopa Marie 
Lui lacob și lui losie (Mt. 27, 55) 
A fost mamă din pruncie? 


lară luda și Simeon 
Au fost iarăși fraţii lor (Mt. 13, 55) 
Și-au avut chiar și surori (Mc. 16, 1). 


lar Cleopa, tatăl lor, 
A fost frate și nu văr 
AI dreptului losif 
Precum se vede și scris (Mt. 13, 55). 

Se vede chiar din vechime 
Și poate citi oricine 
În Scriptură, ca să știe 
Ca o bună mărturie 
Că rudelor de aproape 


Li se mai zicea și frate. 


Căci Avraam, chiar și pe Lot 
Frate-l chema, nu nepot (Fe. 11, 27) 
Așa verii lui lisus 


Fraţi se cheamă cum am spus. 


Căci a lor mamă, se știe, 
A fost cealaltă Marie (Mt. 28,1) 
Ce în Evanghelie scrie, 
Mama lui lacob-losie (Lc. 24, 10) 

Deci, vedeți, luaţi aminte 
Cei întunecaţi la minte 
Că frații Domnului ziși 
Precum se vede și scris 

Altă mamă au avut 


Ce pe dânșii i-a născut 
Nu pe Fecioara Maria, 
Ci pe cealaltă Marie 
Mama lui lacob-losie (Mt. 28,1). 


De Fecioara nu se spune 
C-ar mai fi avut în lume 
Alt copil pe acest pământ 
Afară de-ntâiul născut 


Care-a fost Domnul lisus 
Și Fiul Celui de sus (Lc. 1, 34-35). 

Așa verii lui lisus 
Fraţi se cheamă cum am spus. 


Și singur adeveresc 
Că nu-s frații Lui firești. 
În a lor epistolie 
Ei arată să se știe 
Că robii lui lisus au fost (lac. 1, 1) 
Și slujitorii lui Hristos (luda 1). 


De-ar fi avut frați Hristos 
Aicea pe pământ jos 
Lor le-ar fi încredințat 

Pe Maica Sa când a plecat. 


Când pe Cruce Se jertfea 
Și de Maica se-ngrijea 
Dar fiindcă n-a avut 

Nici un frate pe pământ 
Care de ea să grijească 
Și pe ea s-o sprijinească 
Pe loan l-a însărcinat 
În grija lui o a lăsat (In 19, 26). 


Pe a Sa Preasfântă Mamă 
Ce-avea în inimă rană 
După Fiul său Preasfânt 
Pe care mult L-a iubit. 


Și pentru a Lui durere 
A plâns fără mângâiere. 
Sabie în inimă a primit (Lc. 2, 35) 
Foarte mult a suferit. 

Maica Domnului — scară cerească 


Maica Domnului Hristos 
Scară cerească a fost 
Scară tainică gândită 
Lui lacov descoperită. 


Scară vie, minunată, 
Scara Domnului Preaînaltă, 
Scara cea înțelegătoare, 
Scara veșnicului Soare. 


Care la noi a venit 
Pe toate le-a încălzit 
Pe toate le-a luminat 

Și lumina le-a chemat. 

El prin tine a venit 
Noi prin tine ne-am suit 
Căci pe firea cea stricată 

O a ridicat înaltă. 


La cinste și slavă mare 
La slavă nemuritoare 
Tu ești scara Luminii, 
Scara Tainelor Treimii. 


Tu ești scara mântuirii 
Care scapi de la pieire 
Pe cei care au greșit 
Și nu s-au pocăit. 


Și pe acei ce te preaslăvesc 
De păcate se căiesc 
Și păcatul părăsesc. 

Tu ești scara preaînaltă 
Pe pământ întemeiată 
Și pe ceruri rezemată, 
Care pe pământ te-ai pus 
Și la ceruri ai ajuns. 


Pe pământ te-ai sprijinit 
Și cu cerul te-ai unit 
Tu ești scara mântuirii 


Cu treptele fericirii. 


Prin tine se pot sui 
Și cerul a moșteni 
Toţi care cred în Hristos 
Și lasă păcatul jos 
Îl urăsc şi se căiesc 
Și spre ceruri se silesc. 

Tu ești scară înfricoșată 
Pe văzduhuri rezemată 
De îngeri înconjurată, 
Care suie și coboară 
Pe tine ca pe o scară 
Spre a veni în ajutor 
Oamenilor care mor 


Ce spre tine au nădejde 
Şi te cheamă la primejdii 
Căci ești scară de folos 
Pentru fiii lui Hristos. 


Tu ești scara îndurării 
Scara milei și-a iertării 
Pe care S-a pogorât 
Dumnezeu Cel Preasfânt. 

Pre noi El ne-a mântuit, 
De munci pe noi ne-a ferit, 
Sufletul ne-a mângâiat 
Și Domnului ne-a redat. 


De la iad ne-a ridicat 
Şi la cer ne-a înălțat 
Ca să fim noi de folos 
Domnului lisus Hristos. 

Maica Domnului ca mijloc 
prin care Dumnezeu 
a venit să mântuiască 
neamul creștinesc 


Când strămoșii au greșit 
În Rai, ei s-au osândit (Fc. 3, 18). 
Prin femeia ce-a gustat 
Moartea-n lume a intrat (Fc. 3, 24). 


Prin Eva toți au greșit (lov 14, 4) 
Moartea o am moștenit (Ps. 50, 7) 
Și în iad ne-am osândit (Rom. 5, 12). 
Dar Preabunul Dumnezeu 
Care vrea bine, nu rău (| In 1, 8), 
Foarte S-a milostivit 
De omul ce l-a zidit. 

Și încă de la-nceput 
Veste bună i-a făcut 
Că o vreme va veni 
Și lumea va mântui 
Din a iadului urgie 
Și a morții chiar robie 


Femeia ce a gustat 
De șarpe s-a înșelat 
Și porunca a călcat 
lar pe Domnu-a mâniat. 
Pe șarpe îl va călca 
Capul îi va sfărâma (Fc. 3, 15). 


Aceasta s-a și împlinit 
La timpul cel rânduit 
Domnul bine a voit 
Bucurie a vestit 

Pe Arhanghel a trimis 
Precum se vede și scris 
La Fecioara s-o vestească 
Că pe Domnul va să nască. 


Plină de dar s-a numit (Lc. 1, 28-29) 

Tot darul a moștenit 

Pe Dumnezeu a născut 

Și Maică 1 s-a făcut (Is. 7, 14). 

Prin ea Domnul a venit 
Și lumea a mântuit, 

Hristos tainic S-a vestit 

La-nceput și S-a numit 


Sămânţa femeii este (Fc. 3, 15) 
Și pe slava ei o crește 
Căci din ea trup a luat 
Nu sămânță de bărbat. 

Și așa sămânţa femeii 
S-a făcut și slava ei 
Foarte pe ea o a slăvit 
Maică a Sa o a numit 
(Lc. 1, 40-45; In 11, 25). 


Nici o zidire sub soare 
Atâta slavă nu are 
Cât este slava Fecioarei 
De Dumnezeu Născătoarei (Is. 7, 14). 
Puterile îngerești 
Atâta slavă nu au 
Cât este slava Fecioarei. 


Puterile îngerești 
Toate cetele cerești 
Pe ea o slăvesc frumos 
Ca pe Maica lui Hristos (In 19, 25). 

Ea se roagă ne-ncetat 
Către Cerescul Împărat 
Pentru lume și popoare 
Care viețuiesc sub soare. 

Maica Domnului este pod către cer 


Pod preabun și preaînalt 
Pân' la ceruri înălțat 
Este Maica lui lisus 
Ea pe toți la cer i-a dus (Acatist). 


Care pe ea o slăvesc 

| se roagă și-o cinstesc 
Căci ea are dar prea mare 

Şi trecere foarte mare. 


Către Preabun Fiul său 

Și al nostru Dumnezeu 

Care pururea plinește 
Ceea ce Maica Sa voiește. 

Maica Domnului lisus 
Pod spre ceruri ce s-a pus 
Celor ce spre cer aleargă 
Și la ceruri vor să meargă. 


Pe acest pod să se silească 
Ușor să călătorească, 
Căci postul Sfintei Fecioare 
Îi va scăpa de pierzare. 


Numai ei să se silească 

Curat să se pocăiască 

De toate ce sunt greșiți 
Să fie mărturisiți. 


Pod la ceruri preafrumos 
Este Maica lui Hristos. 
Pe-acest pod trecut-au mii 

Milioane, zeci și mii, 
Care-n Hristos au crezut 
Și pe aceea ce L-a născut 
O au slăvit cu credință 
Cu dor și cu umilință. 


Pod de trecere preamare 

E podul Sfintei Fecioare 

De la pământ el s-a pus 
Pân' la ceruri a ajuns. 


Toţi pe el călătoresc 
Care pe Domnul slăvesc 
Și pe Maica Lui cinstesc. 


Pod preamare, minunat, 
Numai în aur îmbrăcat, 
Pod preabinecuvântat 

Și de Dumnezeu lucrat, 
Este Preasfânta Fecioară 
Care suie și coboară 
De la pământ pân la cer 
Pe toți câți ajutoru-i cer. 


De la cer pogoară jos 
Mila lui lisus Hristos, 
Peste toți care-o cinstesc 
Și curat se pocăiesc. 


Care-o pun mijlocitoare 
Către Domnul rugătoare. 


A ei sfântă rugăciune 
N-are asemănare-n lume 
Că-i puternică și mare 
Grabnică ajutătoare. 

Ea e Maica îndurării, 
Maica milei și-a iertării 
Că se roagă lui Hristos 

Pentru lumea cea de jos, 
Pentru toţi cei ce-au murit 
Și la munci s-au rânduit. 

Maica Domnului 
este nor foarte duhovnicesc 


pe care a venit Dumnezeu în lume 


Maica Domnului este nor 
Preasfinţit și preaușor (Is. 40, 5). 
Pe acest nor Domnul a venit 
Și lumea a mântuit 


Ea este norul gândit 
Norul viu și-nsuflețit 
Este norul auriu 
Preafrumos, trandafiriu, 


Nor cu raze aurii 

Și cu valuri porfirii 
În care Domnul a intrat 

Și lumii S-a arătat. 

Maica Domnului Hristos 

Este norul preafrumos, 

Nor în care S-a ascuns 
Soarele Hristos lisus. 


Maica Domnului este nor 
Preafrumos și preaușor 
Care pe Soare a purtat 

Și lumea a luminat. 


Ea este nor preasfinţit 
Ce pe Domnu-a odihnit 
Pe Soarele cel gândit. 


Acest Soare gânditor 
Preaslăvit și-nțelegător 
Când în nor El a intrat 
L-a sfințit și luminat. 

S-a făcut Lui și palat, 
Ca pe tron, pe ela stat. 
Ea este norul sfinţit 
Din care a răsărit 


Hristos, Soarele ceresc, 
Soarele duhovnicesc, 
Care-n lume a intrat 
Și lumea a luminat. 


Maica Domnului este nor 
Nor viu și-nțelegător 
Acest nor cu raze mii 
Luminează celor vii. 

Maica Domnului 
este ușa duhovnicească 


Maica Domnului a fost 
Ușa lui lisus Hristos; 
Prin ea Domnul a venit 
Și lumea a mântuit (lez. 44, 2). 


Ușa vieții s-a numit 
Viaţa prin ea a venit, 
Viața Domnului lisus 

Precum Scriptura a spus 


Maica Domnului, creștini, 
Este chiar ușa Luminii, 
Ușa Tainelor Treimii. 
Hristos - Ușa mântuirii - 
A deschis ușa luminii. 

Prin ea Domnul a venit 
Și viața ne-a dăruit 
Prin ea toţi cei cu credință 
Găsesc ușa pocăinței. 


Maica Domnului preasfântă 
E ușă pecetluită 
Și de Domnul săvârșită (lez. 44, 


Nimeni prin ea n-a intrat 
Numai Domnul Cel Preaînalt, 
Împăratul Cel de Sus, 
Mântuitorul lisus, 

Care prin ea a intrat 
Și lumea a luminat. 


Ea e ușa fericirii 
Ușa scump-a mântuirii 
44 

Pentru toți care greșesc 
Și curat se pocăiesc. 


Ea e ușa mângâierii 

Alungarea întristării, 

Ușa cea de bucurie, 
Calea cea spre veșnicie, 


Ușa Dumnezeiescului Răsărit 
Care-n lume a venit, 
Hristos, Cerescul Împărat 
Ce lumea a luminat. 

Maica Domnului 
este munte duhovnicesc 


Maica Domnului e munte mare 
Preafrumos la-nfăţișare. 
Ea e munte minunat (Is. 2, 2) 
Și muntele cel netăiat (Mih. 4, 1). 


Din muntele cel netăiat (Dan. 2, 34), 
Hristos - Piatra - S-a tăiat. 
Ea e munte preafrumos 
Și muntele cel umbros. 


Muntele cel luminos 
Prin care-a venit Hristos (Avac. 3, 3), 
Soarele cel luminos. 
Ea e muntele cel sfânt 

În ceruri și pe pământ. 
Ea e muntele cel gras (Ps. 67, 16) 
Care-n veci a și rămas. 


În veci slava ei va fi 
În veci se va ferici 
De cetele îngerești 
Și de neamuri omenești (Lc. 1, 48). 


Ea este munte înalt, 
Munte binecuvântat, 
Munte mare și slăvit 

Și de Domnul locuit (Ps. 67, 17). 


Așa Preasfânta Maria 
E muntele fecioriei, 
E munte al fericirii, 

Munte al desăvârșirii. 


47 


Arhimandrit Cleopa Ilie 


Muntele Sfintei Fecioare 
De Dumnezeu Născătoare. 


Este munte închegat (Ps. 67, 16) 
Decât cerul mai înalt. 


Muntele Sfintei Fecioare 
De Dumnezeu Născătoare 
E munte cu bunătăţi 
Încărcat cu frumuseti. 


Munte preafrumos la nume 
Încărcat cu fapte bune, 
Munte ales de Dumnezeu 
Spre a fi lăcașul Său (Ps. 67, 17), 


Muntele Sion slăvit, 
Preaales și preasfințit, 

De Dumnezeu prea iubit 
Și de Dânsul locuit (Ps. 67, 17), 


Munte arătat și slăvit 
În ceruri și pe pământ, 
Muntele cel cu verdeață 
Cu izvoare de dulceaţă, 


Care pe toți îndulcește 
Și pe toți îi răcorește, 
Care e mijlocitoare 
Către Domnul rugătoare. 

Maica Domnului 
este Biserica duhovnicească 


Maica Domnului Mireasă 
E Biserică aleasă (Fc. 27, 17). 
E zidită preafrumos 
De Împăratul Hristos. 


Biserica Sfintei Marii 
E Biserica cea vie (| Cor. 3, 16) 
În cerească împărăție, 
Biserică preafrumoasă 
Și lui Dumnezeu aleasă, 


Biserică fericită 
De Dumnezeu preaslăvită 
Și de oameni preaiubită 

Biserica precum un soare 
E Biserica Fecioarei 
De Dumnezeu Născătoarei 


În care Domnul priveşte 
Şi în ea Se odihnește. 
În ea Soarele gândit 
A venit și-a locuit 


Şi foarte o a sfințit. 
Oamenilor le-a poruncit 
Că e a Lui Maică Sfântă 


Biserică preasfinţită. 


Biserica Sfintei Maria 
Este Raiul fecioriei, 
Este cer fără de nor, 
Este rai cuvântător. 

Maica Domnului Preasfântă 
E Biserica zidită 
Nu ca cea a lui Solomon 
Făcută cu mâini de om, 


Ci de Dumnezeu zidită 
Și cu Duhul Lui sfințită (Lc. 1, 35), 
De Dânsul împodobită (Ps. 45, 4-5) 
Cu podoabe negrăite (Ps. 44, 10, 13), 


Ce nu are-asemănare 
Nici în cer și nici sub soare 
Afară de Dumnezeu 
Care-i ziditorul ei. 


Biserica cuvântătoare 
E Biserica Fecioarei 
De Dumnezeu-Născătoarei. 

In ea Domnu-mpărățește 
Și în ea pe El II slăvesc 
Toţi cei care | iubesc. 


Biserica slavei Sale 
E Biserica Fecioarei 
De Dumnezeu Născătoarei, 
Biserica-nsuflețită 
Și de Duhul Sfânt sfințită. 


Cine pe ea o slăvește 
Și de rele se căiește 
La ea-n grabă să alerge 
Şi folosul va culege. 

Maica Domnului 
este toiag duhovnicesc 


Maica Domnului ceresc 
E toiag duhovnicesc (Is. 11, 1), 
Toiagul cel odrăslit 
Pe ea o a închipuit (Num. 17, 8). 


În toiagul cel uscat 
Minune s-a arătat 
C-a-nverzit și înflorit 
Și apoi a și rodit. 


Dar minune și mai mare 
A fost minunea Fecioarei 
De Dumnezeu Născătoarei 

Căci sămânță n-a primit, 
De la Duhul a zămislit (Lc. 1, 35). 
A rodit și a născut (Mt. 1, 18) 
Și bărbat n-a cunoscut (Lc. 1, 34) 


Căci lucrul Celui Preasfânt 
Întrece orice cuvânt, 
Mai presus de fire este 
Şi firea o biruiește (Lc. 1, 37). 


Toiag de mare întărire 
Și de mare sprijinire 
La nevoie-n viața amară 
Este Preasfânta Fecioară. 


Ea pe toți îi sprijinește, 
Mângâie și întărește, 
Câţi la ea aleargă 
Și cu lacrimi i se roagă. 

Toiag tare minunat 
Și cu aur ferecat 
Este Preasfânta Fecioară 
La necaz, în viața-amară. 


La scârbe și în nevoi 
Care ne ajung pe noi. 
Cine ajutoru-i cere 
Are mare mângâiere, 


Nu rămâne neajutat, 
Va fi foarte mângâiat, 
Din necazuri va ieși 
Și pe Domnul va slăvi. 


Cercetând Moisi cândva 
Cu toiag minuni făcea (leș. 7, 10), 
Marea o a despărțit 
Pe popor l-a mântuit (leș. 14, 16). 

Din amara cea robie 
De-a lui Faraon urgie. 


lar acum cine voiește 

Marea vieţii a o trece, 
Pe patimi a birui 
Și din robie a ieși, 


La toiagul cel prea tare, 
Toiagul Sfintei Fecioare, 
Să alerge cu mult dor 
Și va alege ajutor. 


Ajutor mare, măi frate, 
Şi-n viață și chiar la moarte, 
Pe patimi va birui, 

De draci se va izbăvi, 

Pe Preasfânta va slăvi, 
Domnului va mulțumi, 
Și în veci Il va slăvi. 

Maica Domnului 
este rug duhovnicesc 


Maica Domnului ceresc 
Este rug duhovnicesc, 
In rug Dumnezeu a stat 


Şi în foc S-a arătat (leș. 3, 2). 
Focul cu pară ardea 
Și rugul îl lumina 
Dar nu se mistuia. 


Așa Preasfânta Fecioară 

A Duhului Sfânt cămară 
Plină de dar s-a făcut (Lc. 28, 29), 

Pe Dumnezeu a născut, 

A luat la zămislire 
Tot focul din Dumnezeire, 
S-a făcut lăcaș sfințit. 


Rugul chiar era un spin 
Ca un fel de mărăcin, 
El prin cedri deși apare 
Lemn smerit la arătare. 


Domnul n-a voit așa, 
În copaci falnici a sta 
Ci, în spinul cel smerit, 
A ședea bine-a voit. 


Ca să ne-nveţe pe noi 

Că în vremea de apoi 

Va alege-a fi mai mare 
Smerenia Sfintei Fecioare 
De Dumnezeu Născătoare. 

Căci ea roabă s-a făcut 
Și așa s-a și numit (Lc. 1, 34), 
Când vestirea a primit 


Că va naște pe lisus 
Pe Fiul Celui de Sus, 
Pe Fiul Celui Preaînalt, 


Dumnezeu adevărat. 
De această veste mare 
Ea a fost între mirare (Lc. 1, 34) 
Dar a făcut ascultare. 


Nicidecum nu s-a mândrit 
Ci a zis cu gând smerit 
„Roaba Domnului sunt eu 
Fie după sfatul tău” (Lc. 1, 38). 

Încă spun unii din Sfinţi, 
Dumnezeieștii Părinţi (Sf. Grigorie de 
Nyssa), 


Că Dumnezeu a toate 
A venit să Se arate 
Lui Moisi în rugul-spin 
Ca să arate pe deplin 


Că spre El calea e chin. 
Calea Domnului se arată 
Tot cu spini împresurată. 


Pe această cale amară 
A mers Preasfânta Fecioară 
Căci pe Fiul ei iubit 
L-a văzut și răstignit. 
Și amar ea a oftat, 
Din adânc a suspinat, 

Inima i s-a rănit 
Și sabia a primit (Lc. 2, 35). 


Când pe Domnul chinuit 
Îl vede batjocorit, 
Numai o rană era 
Oasele 1 se vedea (Ps. 21, 99) 
Ea L-a văzut însângerat 
Şi de chin a leșinat. 


Fraţii mei, așa să știți, 
De vreți să vă mântuiţi 
Calea cea spre mântuire 
Este cruce, chinuire. 
Cine pe Domnul iubește 
Și a urma Lui voiește, 
Sufletul să-și pregătească, 
Prin spini să călătorească 

Căci așa este din veac, 
Păcatul nu are leac, 
Fără cruce și răbdare 
Fără suferință mare. 


Domnul cel nevinovat 
Pentru noi El a răbdat (Is. 53, 4) 
Și cu rana Lui cea mare 
El pe noi ne-a vindecat (Is. 53, 5). 


Și dacă noi Îi urmăm, 
Până la sfârșit răbdăm (Mt. 24, 13) 
Prin necazuri și prin chin 
Calea cea plină de spini. 

Maica Domnului 
este cădelniţă duhovnicească 


Cădelniţă duhovnicească 
Este Maica cea cerească, 
Cădelniţă foc purtând, 
Dumnezeiescul foc având. 


Cărbune nesuferit 
Înlăuntru a primit. 
Tot focul Dumnezeirii 
A luat la zămislire. 


Ea de El nu s-a topit, 
Nimica n-a pătimit 
De la El ea s-a sfințit, 
Spre slujbă I s-a gătit. 

Este cădelniță vie 
În a Sa împărăție, 
Plină de miros plăcut 


Mireasma Duhului Sfânt. 


Serafimul oarecând, 
Cărbunele a lua vrând 


De pe altarul preasfânt, 


De el s-a înfricoșat 
Cu cleștele l-a luat (Is. 6, 6). 


Dar cădelnița cerească 
A Lui Dumnezeu Mireasă 
Focul ceresc a primit 
Și nimic n-a suferit. 

Cădelniţă cu tămâie, 
După cum Scriptura scrie, 
Proorocii au adus 
Înaintea lui lisus (Apoc. 5, 8). 


În cădelnițele lor 
Rugăciunea Sfinţilor 
La Cerescul Împărat 
Mielul cel nevinovat (Apoc. 5, 9-11). 


lar cădelnița Fecioarei, 
De Dumnezeu Născătoarei, 
Are a sa rugăciune 
Preaputernică pe lume. 


Ea aduce lui Hristos 
Jertfa cea cu bun miros, 
Preasfânta sa rugăciune 

Chiar pentru întreaga lume. 

Jertfa Sa neprihănită 
Este pururea primită. 
Domnul pururea-mplinește 
Câte Maica Sa dorește. 

Maica Domnului 
este năstrapă duhovnicească 


Năstrapă duhovnicească 
Este Maica cea cerească 
Care mana a purtat 
Pe Dumnezeul-Împărat 


El cu mană a hrănit 
Poporul cel nemulțumit (leș. 16, 11) 
Ce-n pustie a cârtit 
Și de Domnul a fugit. 


Cu cea pâine îngerească 
A voit ca să-i hrănească 
Ca ei să nu mai cârtească. 

Mană de sus a plouat 

Și pe toți i-a săturat (leș. 16, 3-9). 
Când mana a încetat 
Ei din mană au luat, 


Într-o năstrapă au pus 
Mana ce cădea de sus 
S-o aibă de amintire 
Din vremea de pribegie (leș. 16, 34). 


Dar în vremea de apoi 
Domnul S-a-ndurat de noi, 
Până la noi a venit, 
Pentru noi El S-a jertfit, 


Pe noi vrând să ne hrănească 
Cu mană duhovnicească, 
Cu Trupul și Sângele Său 
Ca un veșnic Dumnezeu (Lc. 22, 19). 

Cine acestea le primește, 
Pregătit duhovnicește, 
Are viaţă întru el (Mt. 26, 26) 
Și mântuire la fel (In 6, 44, 50-51). 


Cine nu are ca hrană 
Această preasfântă mană 
Acela nu viețuiește, 

Ca un mort se socotește (In 6, 53). 


Preasfânta Maică Marie 
A fost năstrapa cea vie 
Care Mana a purtat 
Și nouă ne-o a păstrat. 


Nu mană ce întărește 
Și numai pe trup hrănește 

Ci duhovnicească mană 
Și a sufletului hrană, 
Care aduce întărirea, 
Care aduce fericirea, 
Care aduce bucurie, 
Și veșnică mântuire. 


Năstrapă cuvântătoare, 
De Dumnezeu Născătoare, 
Tu ești Maică preaaleasă 
Și-a lui Dumnezeu Mireasă. 


Tu ai purtat pe Hristos, 

Mană a nemuririi ai fost 

Care pe noi ne-a hrănit 
Și viață ne-a dăruit. 

Maica Domnului 
este izvor duhovnicesc 


Maica Domnului ceresc 
E izvor duhovnicesc, 
Izvor viu și nesecat 
De daruri îndestulat. 


Cine calea săvârșește 
Și spre cer călătorește, 
La izvor să se oprească 
Din el să se răcorească. 


Maica Domnului lisus 
E izvor precum am spus 
E izvor mare, ceresc, 
Și cu dar duhovnicesc. 

Cine a alunecat 
Şi sufletul și-a pătat 
La izvor să se oprească 
Sufletul să-și curățească. 


Cu a lui apă curată 
Să-și spele orice pată 
Că-i izvor de curățire 
Și izvor mare al milei. 


Tu, o, Preasfântă Fecioară 
Ai preacurate izvoare 
Cu ape nemuritoare 

Şi de viață curgătoare. 


Tu Viaţa ai născut 
Izvor milei te-ai făcut 
Viaţa prin tine a venit 

Și pe noi ne-a mântuit. 

Tu, izvorule al milei 
Și izvorul nemuririi 
Pe Cuvântul ai născut 
Care pe noi ne-a făcut. 


Izvor de aur ai fost 
Tu ai născut pe Hristos 
Care-n lume a venit 
Și lumea a mântuit. 


Râu de Mir duhovnicesc, 
Izvor mare și ceresc 
A fost Preasfânta Fecioară 
Și a Duhului comoară. 


Izvor primitor de viaţă 
Tu pe mine mă învață 
Cum păcatele să-mi plâng 
Și la viață să ajung. 

Izvorând adâncul milei 
Și izvorul nemuririi 
Tu, izvorul cel ceresc, 
Ajută-mi să mă căiesc 
Și lacrimi să izvorăsc 
Ca să-mi spăl sufletul meu 
Care l-am întinat rău. 


Izvorul slavei ai născut 
Sălaș slavei te-ai făcut 
Tu ești izvorul preasfânt 
Şi sfințit de Duhul Sfânt. 

Maica Domnului 
este porumbiţă duhovnicească 


Maica Domnului aleasă 
E porumbiţă cerească, 
Porumbiţă cuvântătoare 
De Dumnezeu Născătoare. 


Porumbița cea preasfântă 
Şi de Duhul Sfânt sfințită 

De Tată umbrită-a fost (Lc. 1, 34-35) 
Și-a fost Maica lui Hristos. 


Potopul păcatului a oprit 
Şi-ncetarea i-a vestit, 
E porumbiţă fără prihană 
Prin care ne-am izbăvit de-a morţii rană. 


77 


Arhimandrit Cleopa Ilie 


Prin tine Domnul la noi a venit 
Potopul păcatului l-a oprit, 
Boldul morții l-a tâmpit, 
Biruinţa iadului a risipit. 


Porumbiţă sfântă și cuvântătoare, 
Care ai adus lumii bucurie mare, 
Vestea mântuirii prin tine a venit, 


Porumbiţă preasfântă și preaaleasă, 
Porumbiță preasfântă duhovnicească 
Care de-a dreapta lui Dumnezeu ești 


Și pururea de El tu te veselești, 
Nu ne uita pe noi cei din suspin 
Care pururea spre tine nădăjduim. 


Amin! 

Versuri despre Maica Domnului .......... 


Maica Domnului, Născătoarea 


de: DUMNEZEU, urce co tei teua italia 
Maica Domnului, pururea-fecioară ...... 
Despre fraţii și rudeniile Domnului ...... 
Maica Domnului — scară cerească ....... 


Maica Domnului ca mijloc prin care 


Dumnezeu a venit să mântuiască 


neamul creștinesc ...........meeeennnneeee 


Maica Domnului este pod către cer ..... 


Maica Domnului este nor 
foarte duhovnicesc pe care a venit 


Dumnezeu în lume .........ccccee. 


Maica Domnului este ușa 


duhovnicească ..........ccaeee 


Maica Domnului este munte 


CUNOVȚULESE. pn sie sta ac arc aaa ai 


Maica Domnului este Biserica 


CAUHOVINICGASCAL sosesc see ae ceai 
Maica Domnului este toiag duhovnicesc .... 
Maica Domnului este rug duhovnicesc .... 


Maica Domnului este cădelniță 


dulhoviiiceăscă. 3 msi scz cetei aa it 


Maica Domnului este năstrapă 


duhoviiicească. nisa aaa aaa aaa 
Maica Domnului este izvor duhovnicesc ... 


Maica Domnului este porumbiţă 


duhovnicească ss ace ceata aaa 

